open-index/open-wikipedia-markdown huggingface dataset:
אנה בוגיגיאן

**אנה בוגיגיאן** (באנגלית: **Anna Boghiguian**; ערבית: **آنا بوجيجيان**; נולדה ב-1946) היא אמנית עכשוויות מצרית-קנדית ממוצא ארמני. בעבודתה היא עוסקת במשמעות הפוליטית וההשפעה העולמית של אירועים ותהליכים היסטוריים שונים: המהפכה הצרפתית, הגירה, אי-שוויון כלכלי והמורשת הקולוניאלית. חלק מיצירותיה הם מיצבים עצומים של חדרים מלאים בדמויות מצוירות.

## שנותיה הראשונות
בוגיגיאן נולדה בקהיר, מצרים, בשנת 1946 למשפחה ממוצא ארמני. היא למדה מדעי המדינה והחברה באוניברסיטה האמריקאית בקהיר, מצרים, והיא בעלת תואר BFA באמנויות ומוזיקה מאוניברסיטת קונקורדיה במונטריאול (Concordia University in Montreal), קנדה.

## קריירה
מתחילת שנות ה-70, בוגיגיאן היא אמנית נודדת, שנעה ללא הרף בין ערים שונות על פני הגלובוס, וחוויותיה ממבט של נוודת מתורגמים לציור, קולאז'ים ומיצבים.

## תערוכות
עבודותיה של בוגיגיאן הוצגו בכמה תערוכות יחיד ותערוכות קבוצתיות.

### תערוכות יחיד
* 1991 – גן עדן אבוד, גלריית Dare-Dare, מונטראול, קנדה
* 1992 – מדמויות שעווה לאגדות הודיות, גלריה Mashrabiya, קהיר, מצרים
* 1996 – ציורים על קונסטנטין קוואפי, Espace Karim Francis, קהיר, מצרים
* 2018 – Museum der Moderne Salzburg, זלצבורג, אוסטריה
* 2019 – Tate St Ives, קורנוול, אנגליה
* 2020 – SMAK, גנט, בלגיה
* 2022 – Period of Change, גלריית Kunsthaus Bregenz, ברגנץ, אוסטריה
* 2023 – Time of Change, גלריית The Power Plant, טורונטו, קנדה

### תערוכות קבוצתיות
* 2017 – MOMA, ניו יורק, ארצות הברית
* 2019 – Castello di Rivoli, טורינו, איטליה
* 2020 – הביאנלה ה-22, סידני, אוסטרליה

### פרסים והוקרה
* 2015 – פרס אריה הזהב על הביתן הארמני שלה בביאנלה בוונציה
* 2023 – פרס וולפגנג האן לשנת 2024

## קישורים חיצוניים

* סרטון על עבודה של אנה בוגיגיאן - גלריית The Power Plant, בטורונטו, קנדה
* סרטון על התערוכה - Period of Change - גלריית Kunsthaus Bregenz, בברגנץ, אוסטריה

## הערות שוליים

קטגוריה:אמנים קנדים
קטגוריה:אמנים מצרים
קטגוריה:מצרים שנולדו ב-1946
שנהב צדוק

**שנהב צדוק** (נולדה ב-18 ביולי 1977) היא שחקנית ישראלית.

## ביוגרפיה
צדוק למדה משחק בבית צבי שלוש שנים ובוגרת מחזור מ"ג – 2005. התחילה את דרכה על הבמה כרקדנית מגיל 8 עד 18 היא הופיעה על במות כרקדנית. אחרי הצבא עבדה בצוות בידור במלון באילת. 

יש לה ניסיון גם בהפקות מיוזמות אישיות כמפיקה ובמאית ובהפקות. בשנת 2001 הייתה מועמדת להיות מנחה בערוץ הילדים בתחרות שנערכה לבחירת מנחה אך לבסוף לא זכתה.

## קריירת משחק
### בטלוויזיה ובקולנוע

בשנת 2004 שיחקה בסדרת הדרמה "אהבה זה כואב" ששודרה בערוץ עשר, בתפקיד אלמוגית, האקסית של אורן (אסי כהן). באותה השנה גילמה את איה בסדרת הדרמה "שבתות וחגים".

בשנת 2006 כיכבה בתפקיד ראשי בסדרת הדרמה ששודרה בערוץ 24 "ילדות רעות" בתור הילה לוי. היא שרה את שיר הנושא של הסדרה עם אליענה בקייר, קרן ברגר, ולימור אטיאס שאיתם היא גם משחקת בסדרה. הסדרה עוקבת אחר להקת בנות מדימונה הנקראת "ילדות רעות", שזכתה בתחרות מוזיקה עירונית, ואחר מהלכיהן של חברות הלהקה לפיתוח הקריירה המוזיקלית שלהן בתל אביב.

בשנת 2007 התארחה בעונה הראשונה של הסדרה הקומית של נאור ציון שנקראת "החברים של נאור" ושיחקה את סוהיר. באותה השנה השתתפה בעונה השנייה של הטלנובלה של HOT "האלופה" בתור מיטל אוגנסיאן / סימה בוחבוט במקום לירז צ'רכי.

בשנת 2008 גילמה את מירב בסרט "לא יודעת איך".

בשנת 2009 השתתפה בקליפ של איל גולן בשיר "על חבל דק".

בשנת 2014 השתתפה בסדרת הדרמה של HOT "מתים לרגע" בתור וורדה.

בשנת 2016 שיחקה בסרט "מלאך של אמא" גילמה את דמותה של נירית שגיא.

השתתפה בכמה פרסומות בניהם: בנק הפועלים, NAA – Naor Artists Agency סוכנות נאור, פנדה.

### בתיאטרון

השתתפה בהצגת הילדים "בעקבות המכבים".

בעבר ביימה את המחזמר "קזבלן".

שיחקה בהצגה "מרקו".

## חיים אישיים
צדוק ניהלה מערכת יחסים עם אביב בן ישי, הכוריאוגרף של נולד לרקוד, שאיתו התגוררה ועבדה בבאר שבע.

## קישורים חיצוניים

* שנהב צדוק, בית צבי
* 
* 
* שנהב צדוק, כתבה באתר התעשייה
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרות בית צבי
קטגוריה:באר שבע: אישים
קטגוריה:שחקניות ישראליות
קטגוריה:ישראלים שנולדו ב-1977
קטגוריה:ישראליות שנולדו ב-1977
יאנוח (צור)

**יאנוח** (בערבית: **يانوح**) הוא כפר לבנוני שיעי בנפת צור, במחוז דרום לבנון, כארבעה ק"מ מזרחית לצור, כק"מ מזרחית לאל-באזוריה, מדרום למערכה ומצפון לוואדי ג'ילו.

## אטימולוגיה
על פי המחקר, מקורם של תושבי יאנוח שבנפת צור הוא מהכפר  שבמחוז הר הלבנון, נפת גְ'בּייל, והם אלו שהביאו עמם את השם. מקור השם הוא מילה שמית שנגזרה מהשרש YNO, שמשמעותו מנוחה, הרגעה וכן: שקט. שם זהה מוזכר, לדעת החוקרים, במקרא, בתיאור גבולות נחלת שבט אפרים: , וכן גם: .

## גאוגרפיה ונתונים
הכפר יאנוח בנוי על רכס בגובה ממוצע של כ-210 מ' מעל פני הים. שטח הכפר הוא כ-300 דונם שרובם חקלאיים על מורדות הרכס ובוואדיות הסמוכים. בין הגידולים העיקריים: דגנים, ירקות ופרי הדר.

## אוכלוסייה
מספר תושביה הרשומים ביאנוח הוא כ-1,200 איש, מתוך כ-400 הם בעלי זכות בחירה לפרלמנט הלבנוני.

המשפחות הגדולות הן: גָ'אבֶּר (جابر) וחיידַר (حيدر) – שקרוביהם נמצאים ביאנוח הצפונית, ו-סָלָאמי (سلامي).

## חינוך
ביאנוח פועלים שני בתי ספר: בית ספר יסודי ובית ספר תיכון.

## הערות שוליים

קטגוריה:מחוז דרום לבנון: יישובים
בהלר

**בהלר** הוא שם משפחה ממקור גרמני (לרוב Böhler).

קטגוריה:שמות משפחה גרמניים
שייטת אוניות המערכה התשיעית (בריטניה)

**שייטת אוניות המערכה התשיעית** הייתה שייטת קצרת מועד של הצי המלכותי הבריטי המורכבת מספינות אוניות מערכה שהשתייכו ל"גרנד פליט" ("הצי הגדול").

## היסטוריה
שייטת אוניות המערכה התשיעית הוקמה בגרימסבי ב-27 ביולי 1914, וכללה מספר אוניות מערכה פרה-דרדנוט ישנות יותר מסדרת מג'סטיק. אלה כללו:

* אה"מ הניבאל
* אה"מ מגניפיסנט
* אה"מ מארס
* אה"מ ויקטוריוס

בשל גילם והתיישנותם של כלי השיט המרכיבים אותה, ב-7 באוגוסט 1914 פורקה שייטת אוניות המערכה התשיעית והאוניות הוקצו לתפקידי ספינות שמירה.

קטגוריה:הצי המלכותי הבריטי
ביהלר

**ביהלר** הוא שם משפחה ממקור גרמני (Bühler)

קטגוריה:שמות משפחה גרמניים
רועי בן שמעון

**רועי בן שמעון** (נולד ב-4 בדצמבר 2000) הוא כדורגלן ישראלי המשחק בעמדת החלוץ בהפועל כפר שלם.

## קריירה
בן שמעון החל את הקריירה שלו בקבוצת הילדים של מ.ס. אשדוד ובקיץ  הצטרף לקבוצת הנוער של בני יהודה. ב-19 בינואר 2019 ערך את הופעת הבכורה שלו בקבוצה הבוגרת בתיקו 0-0 למכבי נתניה. ב-6 ביוני הבקיע את שער הבכורה שלו בבוגרים בניצחון 0–5 על הפועל חדרה. ב-21 ביוני הבקיע צמד בתיקו 3-3 נגד מ.ס. אשדוד.

בינואר  הושאל למ.ס. אשדוד עד לסיום העונה עם אופציה לרכישה. ב-14 בינואר ערך את הופעת הבכורה שלו בקבוצה בניצחון 0–3 נגד מכבי בני ריינה בה גם כבש.

ביולי  הושאל להפועל כפר סבא מהליגה הלאומית. ב-8 בדצמבר הבקיע בתיקו 1-1 מול הפועל אום אל-פחם בה גם הורחק בדקה ה-76 לאחר שספג כרטיס צהוב שני.

ב-6 בפברואר 2024 חזר לליגת העל כאשר חתם בבית"ר ירושלים.

ב-18 בספטמבר 2024 חתם במכבי הרצליה. ב-7 ביולי 2025 חתם באלבסני מהליגה האלבנית. בפברואר חזר לישראל וחתם בהפועל כפר שלם.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:בית עזרא: אישים
קטגוריה:בוגרי תיכון אזורי באר טוביה
קטגוריה:כדורגלני בני יהודה תל אביב
קטגוריה:כדורגלני מועדון ספורט אשדוד
קטגוריה:כדורגלני הפועל כפר סבא
קטגוריה:כדורגלני בית"ר ירושלים
קטגוריה:כדורגלני מכבי הרצליה
קטגוריה:כדורגלנים ישראלים באלבניה
קטגוריה:ישראלים שנולדו ב-2000
פרנאן גורה

**פרנאן גורה** (בצרפתית:**פרנאן גורה** **Fernand Gouré**; נולד ב-12 באפריל 2002) הוא כדורגלן איבוארי המשחק בעמדת החלוץ בוסטרלו.

## קריירה
גורה התחיל את הקריירה שלו בקבוצת דנגלה. בינואר  חתם במכבי נתניה מליגת העל. ב-27 בינואר ערך את הופעת הבכורה שלו בקבוצה בניצחון 0-1 נגד הפועל כפר סבא. ב-11 בפברואר הבקיע את שער הבכורה שלו בהפסד 2-1 לבית"ר ירושלים.

בקיץ  חתם בווסטרלו מהליגה הבלגית השנייה. ב-15 באוגוסט ערך את הופעת הבכורה שלו בקבוצה בניצחון 0-2 נגד אקסלסיור וירטון. כחודש וחצי לאחר מכן הבקיע את שער הבכורה שלו בניצחון 1-2 נגד מוסקרון.

ב-25 באוגוסט 2022 הושאל לאויפשט מליגת העל ההונגרית במדיה הבקיע 8 שערים ב-24 משחקים.

ב-6 בספטמבר 2023 הושאל לדונאיסקה סטרדה מליגת העל הסלובקית.

ב-3 ביולי 2024 הושאל לפ.צ. ציריך השווייצרית לעונה אחת.

## תארים
; וסטרלו
*הליגה הבלגית השנייה: 

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:יאמוסוקרו: כדורגלנים
קטגוריה:כדורגלני מכבי נתניה
קטגוריה:כדורגלני וסטרלו
קטגוריה:כדורגלני אויפשט
קטגוריה:כדורגלני פ.צ. ציריך
קטגוריה:כדורגלני דאק 1904 דונאיסקה סטרדה
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:ספורטאים זרים בהונגריה
קטגוריה:ספורטאים זרים בסלובקיה
קטגוריה:ספורטאים זרים בשווייץ
קטגוריה:איבוארים שנולדו ב-2002
מרדכי אלון (פייקוביץ')

**מרדכי אריה אלון** (**פייקוביץ**'; 1898 - ז' בניסן ה'תשל"ג, 19 במרץ 1975) היה איש ציבור ישראלי, ממייסדי המושבה בנימינה, ראש ועד המושבה במשך עשור (1940–1950) וראש המועצה הראשון שלה בשנים 1950–1965.

## ביוגרפיה
נולד ב-1898 בראש פינה. אביו, ראובן פייקוביץ' (1876–1962), נולד בגרודנו שבאימפריה הרוסית (כיום בבלארוס), עלה לארץ ישראל עם משפחתו ב-1890 בגיל 16, והיה איכר בראש פינה ובמחניים. אמו, חיה לבית שורץ (1876–1924), הייתה בת למשפחה ותיקה מצפת, בתו של הרב אלתר שוורץ, ממייסדי המושבה ראש פינה ורב בקהילה האשכנזית באלכסנדריה. ב-1908 עברה המשפחה למושבה מסחה (כפר תבור), שם חכר אביו חלקה חקלאית מיק"א. סייע לאביו בעבודות החקלאות ובשמירה על המושבה, ואחרי שארגון "השומר" נאלץ לעזוב את כפר תבור, נטל לידיו, יחד עם עוד שלושה צעירים, את האחריות על השמירה במושבה. ייסד בכפר תבור סניף של תנועת "מכבי הצעיר".

ב-1922 היה ממתיישביה הראשונים של המושבה החדשה בנימינה. לצד עיסוקו בחקלאות עסק בענייני ציבור, והצטרף לוועד המושבה. החל מ-1930 לערך כיהן כסגן יו"ר ועד המושבה, ובסביבות 1940 התמנה ליו"ר הוועד. היה פעיל בעליית "אף על פי". שירת כנוטר, היה חבר בארגון "ההגנה" וחבר מפקדת נפת השומרון בארגון. היה חבר מועצת אגודת "הלוואה וחסכון זכרון יעקב" ויו"ר הסניף שלה בבנימינה, וכן חבר באגודות וועדות שונות. ב-1946 נתמנה ליו"ר בית המשפט המחוזי לשכר דירה בחיפה, גוף שתפקידו לפשר ולהכריע בסכסוכים הקשורים להפקעת שכר דירה במחוז חיפה. בתקופת מלחמת העצמאות היה יו"ר ועדת הביטחון בבנימינה.

בבחירות הראשונות לרשויות המקומיות ב-1950 התמודד בראשות רשימת "למען בנימינה" שהייתה הרשימה המקומית של הציונים הכלליים. סיעתו זכתה למרב הקולות ובתמיכת נציגי תנועת החרות הוא נבחר כיו"ר המועצה המקומית בנימינה.
בבחירות בשנת 1955 התמודד בראש רשימת הציונים הכלליים, זכה במרב הקולות וץ ונבחר לכהונה נוספת. בבחירות 1959 התמודד פעם נוספת באותה רשימה. מפלגתו לא זכתה במרב הקולות, אך הוא חבר להרכבת קואליציה עם חרות, הפועל המזרחי ורשימת "השכונות והשיכונים", ונבחר לכהונה נוספת לראשות המועצה המקומית.
בבחירות 1965 התמודד בראשות גח"ל (שאחד ממרכיביה הייתה הציונים הכלליים). גח"ל זכתה למרב הקולות, אולם לא הצליחה להרכיב קואליציה והוא לא המשיך לכהונה נוספת.

לאחר מלחמת ששת הימים התמנה לקצין מטה (קמ"ט) לענייני משרד הפנים בממשל הצבאי של נפת שכם בדרת רב-סרן, והיה בכך לחייל המבוגר בצה"ל באותה העת. בתפקיד זה שימש עד שנת 1972.

נפטר ב-19 במרץ 1975 ונקבר לצד רעייתו בבית הקברות בבנימינה.

## משפחתו
היה נשוי לנעמי בת משה וטילה (תהילה) קלימנטובסקי מייסדי מאיר שפיה וכפר תבור (נפטרה ב-1972). לזוג שתי בנות ושני בנים (מקסימה, חיה, מלאכי ומשה). נכדתו היא סתוית שלו, פרופ׳ לגנטיקה, בעלת שם עולמי, בביה״ח ״העמק״ בעפולה. נינו הוא הכדורסלן אלון דור-און. 

אחיו הבכור משה פייקוביץ' היה מנכ"ל רכבת ישראל. אחיו הצעירים היו האלוף והשר יגאל אלון, מוכתר נתניה צבי אלון, ואליאב אלון ממייסדי קריית מוצקין.

גיסו  נפל בקרב להגנת כפר תבור ב-1920. גיסו אריה כלימור (קלימנטובסקי) כיהן כשופט בבית משפט השלום בטבריה.

## קישורים חיצוניים
* 

## הערות שוליים

קטגוריה:ראשי מועצת בנימינה-גבעת עדה
מרדכי
קטגוריה:מייסדי מושבות בארץ ישראל
קטגוריה:ראשי רשויות מקומיות מטעם הציונים הכלליים
קטגוריה:כפר תבור: אישים
קטגוריה:עליית אף על פי
קטגוריה:נוטרים
קטגוריה:לוחמי ההגנה
קטגוריה:רבי-סרנים בצה"ל
קטגוריה:אישים הקבורים בבנימינה
קטגוריה:ישראלים שנולדו ב-1898
קטגוריה:ישראלים שנפטרו ב-1975
ג'ו פרנק האריס

**ג'ו פרנק האריס** (באנגלית: **Joe Frank Harris**; ) הוא איש עסקים ופוליטיקאי אמריקאי, איש המפלגה הדמוקרטית, שכיהן כמושל ג'ורג'יה ה-78 בשנים 1983–1991. לפני כן, החל משנת 1965, הוא כיהן כחבר בית הנבחרים של ג'ורג'יה.
## ראשית חייו
ג'ו פרנק האריס נולד בקרטרסוויל שבג'ורג'יה כשני מבין שלושת ילדיהם של פרנק ופרנסס האריס. ב-1958 סיים האריס לימודי מנהל עסקים באוניברסיטת ג'ורג'יה. עם סיום לימודיו הוא חזר לעיר הולדתו, והצטרף לעסק המשפחתי לייצור מוצרי בטון של אביו ושל אחיו פרד. החברה פעלה משנת 1940 ועד 1980, ובמהלך שנות ה-70 המאוחרות סיפקה את כל הבטון לבניית הגשרים בכביש הבין-מדינתי 75 במקטע הכביש ממחוז קוב ועד מחוז גורדון. ב-1964 שוכנע האריס להיבחר לבית הנבחרים של ג'ורג'יה וכיהן בו תשע תקופות כהונה. ב-1974 הוא היה יושב ראש ועדת ההקצאות של הבית.
## מושל ג'ורג'יה
ב-1982, כאשר התמודד האריס בבחירות על משרת מושל ג'ורג'יה, הוא נראה כמועמד חסר סיכוי, אך עם תמיכת יושב ראש בית הנבחרים של ג'ורג'יה, טום מרפי, עלה בידו לנצח בבחירות המקדימות של הדמוקרטים את חבר בית הנבחרים של ארצות הברית בו ג'ין.

האריס כינה את עצמו "מושל החינוך", לאחר שהעלה את משכורות המורים בג'ורג'יה, ויישם את חוק החינוך הבסיסי האיכותי. הוא בנה את הג'ורג'יה דום, הקים את מערכת הקולג'ים הטכנולוגיים של ג'ורג'יה, שנודעה קודם לכן כמחלקה לחינוך טכני ולחינוך מובגרים, וקידם את ההחלטה על קיומם של המשחקים האולימפיים של 1996 באטלנטה. בתקופת כהונתו של האריס נבנו ספריות במספר רב יותר מכל תקופות הכהונה של כל מושלי ג'ורג'יה. האריס הקים את ועדת אסטרטגיות הצמיחה בראשות היזם ג'ואל קואן.
## לאחר כהונתו
לאחר שתי תקופות כהונה כמושל, מונה האריס כחבר מועצת הנגידים של מערכת האוניברסיטאות של ג'ורג'יה, תפקיד בו הוא שימש שבע שנים, מתוכן שנתיים כסגן יושב הראש.

בשנים 1995–2009 שימש האריס כבעל תפקיד ניהולי וכמרצה בבית הספר ללימודי מדיניות של אוניברסיטת המדינה של ג'ורג'יה. הוא שימש גם כיושב ראש מועצת המנהלים של תאגיד האריס ג'ורג'יה, חברה לפיתוח תעשייתי שהוקמה ב-1980 בקרטרסוויל, וכחבר מועצת המנהלים של חברת הביטוח "אפלק" .

## הנצחתו
המקטע של הכביש הבין-מדינתי 41 העובר במחוז בארטו קרוי על שמו של האריס, כמו בניין בקמפוס אוניברסיטת ג'ורג'יה, הכנסייה הראשית לרשות הנמלים של ג'ורג'יה בעיר ברנזוויק, והכניסה הראשית למתחם הירידים המדינתי של ג'ורג'יה בעיר פרי.

## קישורים חיצוניים

* ג'ו פרנק האריס באתר אגודת המושלים הלאומית 
* ג'ו פרנק האריס באנציקלופדיה החדשה של ג'ורג'יה 
* ג'ו פרנק האריס באתר The Political Graveyard 

## הערות שוליים

קטגוריה:אמריקאים ילידי ג'ורג'יה
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ג'ורג'יה
קטגוריה:בוגרי אוניברסיטת ג'ורג'יה
קטגוריה:אמריקאים שנולדו ב-1936
הדס דניאלי ילין

**הדס דניאלי ילין** (נולדה ב-1973) היא מנכ"לית ומשנה למזכ"ל לשעבר של התנועה הקיבוצית ומנכ"לית לשעבר של שדולת הנשים.

## ביוגרפיה
דניאלי ילין נולדה וגדלה בערד.

היא שירתה בצה"ל בין השנים 1991 ועד 1994, כמש"קית חינוך וידיעת הארץ ולאחר מכן כקצינת חינוך בכלא שש וביחידת חימוש מרחבית.

ב-1998 סיימה לימודי תואר ראשון בפסיכולוגיה באוניברסיטה העברית בירושלים וב-2000 סיימה לימודי תואר שני בפסיכולוגיה ארגונית-תעשייתית בטכניון.

## קריירה
בין השנים 2000 עד 2015 שימשה דניאלי ילין כיועצת ארגונית במספר חברות: ברפא"ל (2001-2000), במכון ברנסקי למיון וייעוץ ארגוני (2002-1998), ובאבני דרך, חברה לייעוץ ארגוני, הדרכה וניהול. בשנים אלה ייעצה לקיבוצים, ארגונים וחברות.

בין השנים 2008-2006 שימשה כמנהלת משאבי אנוש בחברת אידאה מערכות מידע בקיבוץ משמר העמק, לאחר מכן (2009-2008) הקימה וניהלה את מחלקת משאבי האנוש של חברת פסקל טכנולוגיות בקיבוץ יראון ובין השנים 2009–2013 שימשה כמנהלת קהילה של האגודה החקלאית, האגודה הקהילתית והוועד המקומי של קיבוץ סער.

החל מ-2013 שימשה כיו"ר קיבוץ אלונים והחל משנת 2015 גם כיועצת ארגונית עצמאית.

ב-2017 מונתה כמנכ"לית התנועה הקיבוצית ולאחר מכן כמשנה למזכ"ל התנועה, תפקיד בו שימשה עד שנת 2022.

החל מנובמבר 2022 שימשה למשך שמונה חודשים כמנכ"לית שדולת הנשים במקומה של המנכ"לית הקבועה שיצאה לחופשת לידה.

שימשה כחברת דירקטוריון או ועד מנהל במגוון חברות, ביניהן לגין טובופלסט, סמינר אורנים, בינ"ה, להקת המחול הקיבוצית, הוצאת ספרים הקיבוץ המאוחד – ספריית הפועלים, הבונים דרור, המחנות העולים, תזמורת נתניה הקאמרית הקיבוצית, מכון יסודות, מכון שיטים והמרכז לייעוץ ושיקום של התנועה הקיבוצית.

בפברואר 2024 התמודדה לראשות התנועה הקיבוצית מול ליאור שמחה והפסידה, לאחר שקיבלה 46% מהקולות.

## חיים אישיים
נשואה ואם לשלושה ילדים, מתגוררת בקיבוץ יגור. גיסתה היא הרטל ילין-גרשטיין, אלמנתו של תא"ל ארז גרשטיין.

## קישורים חיצוניים

* 
* 
* 

* 

## הערות שוליים

קטגוריה:פעילות חברתיות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:יועצות ארגוניות ישראליות
קטגוריה:מנהלות ישראליות
קטגוריה:ערד: אישים
קטגוריה:יגור: אישים
קטגוריה:ישראלים שנולדו ב-1973
קטגוריה:ישראליות שנולדו ב-1973
Axis Communications

**Axis Communications** היא חברת תקשורת ומצלמות שוודית. (נוסדה ב-1984).

החברה מייצרת מוצרים ופתרונות מבוססי רשתות תקשורת. בין המוצרים מצלמות רשת מסוגים שונים, סטרימרים, מקודדים, מערכות הקלטה וניהול וידאו, מערכות בקרת כניסה ואינטרקום רשת.

על פי נתוני החברה הועסקו בה בשנת 2024 כ-4,879 עובדים בלמעלה מ-50 מדינות, ומחזור המכירות שלה עמד על כ־2 מיליארד דולר.

## מוצרים
אקסיס היא יצרנית של מצלמות רשת למגוון רחב של יישומים. מוצריה כוללים מצלמות ממונעות (PTZ), מצלמות עמידות בפני ונדליזם, מצלמות תרמיות, מצלמות בלחץ חנקן ומצלמות אלחוטיות. אקסיס השיקה את מצלמת הרשת התרמית הזמינה המסחרית הראשונה בעולם בשנת 2010 ואת מצלמת רשת ה-HDTV הראשונה הזמינה בעולם בשנת 2008. בשנת 2022 הוציאה החברה מצלמות רשת שיכולות להתחבר למכשירי Z-wave. לרוב מצלמות Axis יש יכולות ניתוח תוכן וידאו, כגון זיהוי תנועה מתקדם. מצלמות מתקדמות תומכות בבינה מלאכותית עבור יישומי מעקב וידאו, שיכולים לסווג חפצים והתנהגות אנושית.

right|ממוזער|מצלמת רשת של Axis 2100, שיצאה ב־1999.
ממוזער|מצלמת רשת AXIS P3717-PLE, שיוצרה בשנת 2019, כוללת ארבעה ראשי מצלמה מתכווננים המאפשרים כיסוי של 360 מעלות של אזור.
|291x291px

### מצלמות גוף
בשנת 2020, אקסיס נכנסה לשוק מצלמות הגוף, והתחרה בחברות המובילות בשוק: Axon, Digital Ally, Wolfcom ומוטורולה Solutions עם המותג Watchguard Video שלה.

### מקודדי וידאו
אקסיס היא יצרנית של מקודדי וידאו, המאפשרים להמיר אותות וידאו אנלוגיים לפורמט דיגיטלי עבור רשתות IP.
הדגמים האחרונים מבוססים על תקן דחיסת הווידאו H.264 אשר מקטין את דרישות רוחב הפס והאחסון מבלי להקריב את איכות התמונה. החברה מציעה מקודדי וידאו 1-port, 4-port, 6-port ו-16-port, כמו גם מערכות הניתנות להרכבה על מתלים עבור התקנות גדולות.

### תוכנת ניהול וידאו
אקסיס מוכרת תוכנת ניהול וידאו שהיא משווקת תחת השם AXIS Camera Station. התוכנה מספקת פונקציונליות של ניטור וידאו מרחוק, הקלטה וניהול אירועים. ה-API שלו מאפשר אינטגרציה עם מערכות אחרות כגון נקודת מכירה ובקרת גישה. אקסיס מציעה אפליקציה קלת משקל לצפייה מרחוק בשם AXIS Companion ללא תשלום.

### בקרת גישה פיזית
אקסיס החלה להציע מערכות בקרת גישה פיזית בשנת 2013 עם הצגת בקרי דלתות רשת וקוראי כרטיסי RFID. המכשירים מציעים ממשק פתוח לאינטגרציה עם רכיבי מערכת אבטחה אחרים מבוססי IP ותוכנות צד שלישי. החברה הציגה את מערכות בקרת הגישה הפיזיות התואמות ONVIF הראשונות הזמינות בשוק.

### אודיו ברשת
בשנת 2015, אקסיס הציגה את מוצר האודיו הרשת הראשון שלה, רמקול צופר המספק פונקציונליות אודיו של דיבור למטה עבור יישומי אבטחה. לאחר מכן, החברה השיקה רמקולי רשת, מקרני קול, סירנות strobe, אינטרקום וממירי אודיו אנלוגי ל-IP לשימוש במערכות כריזה ( PA ). מבחר מוצרי אודיו ברשת מיוצרים לשימוש חיצוני ועמידים בפני ונדליזם.

### מכ"ם
בשנת 2017 השיקה אקסיס מכ"ם רשת ראשון, אשר ממזער התראות שווא, יכול לסווג אובייקטים ומוסיף יכולות מעקב אוטומטי מתקדמות למצלמות PTZ של אקסיס. מכ"מי הרשת משתמשים באלגוריתמים של למידת מכונה ולמידה עמוקה כדי לסווג אובייקטים ולזהות התנהגות. המכ"מים מיועדים לשימוש חיצוני ובעלי תכונות עמידות בפני ונדליזם.

## קישורים חיצוניים
* 

*לאתר הרשמי

קטגוריה:חברות שוודיות
קטגוריה:חברות תקשורת אירופאיות
טיר חרפא

**טַיְר חַ֫רְפַא** (בערבית: **طير حرفا**) הוא כפר לבנוני שיעי בנפת צור, מחוז דרום לבנון, השוכן כעשרה ק"מ מזרחית לכפר א-נאקורה, כעשרים ק"מ דרומית לצור וכחמישה ק"מ צפונית לגבול ישראל–לבנון. בתי הכפר נושקים לכפר אל-ג'יביין, הסמוך ממזרח. הכפר שוכן בגובה ממוצע של 420 מ' מעל פני הים. ב-22 בנובמבר 2024, במהלך התמרון הקרקעי בלבנון, צה"ל שיטח את כל הכפר.

## אטימולוגיה
שם הכפר נגזר משתי מילים בסורית. המילה הראשונה טֵיר פירושה אָסָם, אך גם לול, רפת או דִּיר. המילה השנייה חרפא פירושה כבשים, אך גם קצה, שוליים או גַּב. כלומר, ייתכן שפירוש שם הכפר הוא דיר הכבשים.

## אוכלוסייה
בשנת 2015 התגוררו בכפר 961 איש.

השטח המעובד של הכפר הוא כ-4,300 דונם. רוב תושבי הכפר עוסקים בחקלאות. הגידולים העיקריים הם טבק, זיתים וירקות.

## קשר לחזבאללה
חזבאללה השתמש במבנים בכפר ובסביבתו כמבנים צבאיים וכמחסני תחמושת. מעת לעת צה"ל תוקף את חזבאללה באזור זה.

## מלחמת חרבות ברזל
ב-16 בנובמבר 2024 דווח רשמית כי הכפר טיר חרפא נכבש על ידי צה"ל כחלק מהתמרון הקרקעי בלבנון. במהלך כיבוש הכפר, התגלתה באחד מבתי הכפר חנוכייה עתיקה והיא נלקחה על ידי חייל צה"ל.

ב-22 בנובמבר 2024, במהלך התמרון הקרקעי בלבנון, הרסו כוחות צה"ל את כלל בתי הכפר.

ביום הראשון לכניסה של גדוד 51 של גולני למקום, מחלקת הרתק של פלוגה ב טיהרה בית וחוליה נוספת בפיקוד המ"מ יצאה לטהר בית סמוך. על שתי החוליות הושלכו באותו רגע רימונים ומספר מחבלים פתחו בירי מכמה כיוונים שונים. חוליית המ"מ בפיקודו של סגן איתי מרקוביץ' מכוכב יאיר חברה אל הבית בו שהתה יתר המחלקה ומחבל שפרץ אל מסדרון הבית פתח באש והרג שישה מחיילי המחלקה: שליו סגרון, שריה אלבוים, ניר גופר, יואב דניאל, סמל המחלקה דרור חן, ומפקד המחלקה איתי מרקוביץ'. יום לאחר מכן מחלקת הרתק של פלוגה ג בגדוד 51 התקדמה לכיוון בית בכפר על מנת לטהרו. לאחר שנפתחה אש על הכוח החליט מפקד המחלקה סגן עברי דיקשטיין להיכנס ראשון אל הבית. בקרב שהתפתח נהרג דיקשטיין והמחבלים ששהו בבית חוסלו.  

## הערות שוליים

קטגוריה:מחוז דרום לבנון: יישובים
אהרן בן בנימין וולף

רבי **אהרן בן בנימין וולף** (נולד בסביבות 1670, נפטר ב-25 ביולי 1721) היה רב הקהילה היהודית בברלין ובפרנקפורט על האודר.

## ביוגרפיה
נולד בסביבות 1670. אביו היה הרב יצחק בנימין וולף בעל "נחלת בנימין". נישא לרייזל בתו של יהודי החצר יוסט ליבמן, שהיה גם אחי אביו. ליבמן ורעייתו אסתר הקימו בברלין ישיבה ומינו את חתנם אהרן לעמוד בראשה, ואת גיסו יחיאל מיכל חסיד מינו לצידו למלמד בישיבה. ב-20 בפברואר 1697, לאחר הרעה במצב בריאותו של הרב שמעיה (סימון) ברנד רבה של ברלין, ירש אהרן – בהשתדלות חמיו וחמותו – את חלק מסמכויותיו, וב-8 באפריל 1709, מספר ימים לאחר פטירת הרב שמעיה, מונה רשמית לרב העיר ברלין והיישובים הסמוכים.

ב-1713, נתן הסכמה לספר "עוז לאלוהים" של השבתאי נחמיה חייא חיון. בהסכמה כתב שאין לו ידע בקבלה אך הוא סומך על המסכימים שקדמו לו (רבי דוד אופנהיים ורבי גבריאל אסקלס).

ב-1714, בעקבות מות חמותו וסכסוך ארוך עם בני העיר סביב הקמת בית הכנסת הישן, עזב את ברלין ועבר לפרנקפורט על האודר שם המשיך לשמש כרב, ואת מקומו בברלין ירש גיסו הרב יחיאל מיכל חסיד.

נפטר בפרנקפורט על האודר בראש חודש אב ה'תפ"א.

## קישורים חיצוניים
* 
* , בקטלוג הביבליוגרפיה של הספר העברי (ישן)

## הערות שוליים

קטגוריה:ברלין: רבנים
קטגוריה:פרנקפורט על האודר: רבנים
קטגוריה:גרמנים שנולדו במאה ה-17
קטגוריה:נפטרים ב-1721
גרטרוד פרטינגטון אולברייט

**גרטרוד פרטינגטון אולברייט** (באנגלית: **Gertrude Partington Albright**;  11 בספטמבר 1874 - 7 בספטמבר 1959) הייתה אמנית אמריקאית ילידת בריטניה הידועה בחריטות דיוקנאות ובנופי קליפורניה שהושפעו מהקוביזם. היא לימדה בבית הספר לאמנויות יפות בקליפורניה במשך כמעט שלושים שנה.

## משפחה
היא נולדה בשם גרטרוד פרטינגטון בהיישם, כפר בחוף אנגליה. אביה היה ג'ון הרברט אוולין פרטינגטון (1843–1899), צייר, ואמה הייתה שרה (מוטרסהד) פרטינגטון.[2] לארבעה מתוך ששת אחיה היו גם קריירות באמנויות, בעיקר בלאנש, שהפכה לסופרת; פיליס, שהפכה לזמרת אופרה בשם הבמה פרנסס פרלטה; ג'ון, שהפך למנהל תיאטרון; וריצ'רד, שהפך לאמן.
ממוזער|איור לספר, 1907
משפחתה היגרה לארצות הברית ב-1889, והתיישבה באוקלנד, קליפורניה.

ב-1917 נישאה להרמן אוליבר אולברייט (נולד בגרמניה; 1876-1944), גם הוא צייר נוף.

היא מתה בסן פרנסיסקו. העבודות שלה מוחזקות על ידי ספריית בנקרופט באוניברסיטת קליפורניה בברקלי.

## חינוך וקריירה לאמנות
היא קיבלה את הכשרתה המוקדמת באמנות מאביה והייתה רק בת 16 כשמכרה את יצירות האמנות הראשונה שלה. במשך זמן מה היא עבדה כמאיירת עבור ה-San Francisco Examiner, תרמה סקיצות באולם בית המשפט וציירה דיוקנאות. בסופו של דבר היא הרוויחה מספיק כסף כמאיירת כדי להרשות לעצמה טיול לאירופה להכשרה נוספת באמנות, ונרשמה לאקדמיה בסוף שנות ה-90. עד 1903, היא הציגה בסלון פריז.

אולברייט שהתה באירופה במשך מספר שנים, ועשתה מדי פעם נסיעות חזרה לקליפורניה. כשחזרה לאזור המפרץ סופית ב-1912, היא פתחה סטודיו לציור והדפס ברחוב פוסט. אמנית מבוססת עד אז, הצטרפה לפקולטה בבית הספר לאמנויות יפות בקליפורניה ב-1917, לימדה ציור ותחריט. היא קודמה לפרופסור חבר ב-1932 ונשארה בבית הספר עד שפרשה ב-1946.  תלמידיה שם כללו את ויקטור ארנאוטוב.[4] היא גם ישבה בוועד המנהל של בית הספר. 

אולברייט הוזמנה לעיתים קרובות ליצור דיוקנאות, ותחריטי הדיוקנאות שלה זכו לשבחים על הדמיון המיומן והקווים הברורים והמינימליים שלהם. היא ידועה גם בנופיה הפוסט-אימפרסיוניסטיים בעלי הנטייה לקוביזם שנעשו בשמן על עץ. המבקרים ציינו את השפעתו החזקה של פול סזאן על ציוריה אך חשבו שעבודתה הצליחה בזכות עצמה . היא הציגה תערוכות רבות, וזכתה במדליית ארד עבור אחד מדיוקנאותיה בתערוכה הבינלאומית של פנמה-פסיפיק ב-1915. עבודתה נמצאת באוספים של מוזיאונים כולל מוזיאון המטרופוליטן לאמנות, מוזיאון אוקלנד ומוזיאון דה יאנג.

היא הייתה פעילה בארגוני אמנות באזור המפרץ, הפכה לחברה באגודת ה-California of Etchers ומנהלת אגודת האמניות של סן פרנסיסקו וכיהנה כשופטת בתחרויות אמנות רבות.

## קישורים חיצוניים

## הערות שוליים

קטגוריה:ציירות אמריקאיות
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:אמריקאיות שנולדו ב-1874
קטגוריה:אמריקאים שנולדו ב-1874
קטגוריה:אמריקאיות שנפטרו ב-1959
קטגוריה:אמריקאים שנפטרו ב-1959
דוקטרינת זוננפלד

**דוקטרינת זוננפלד** (באנגלית: **The Sonnenfeldt Doctrine**) היא דוקטרינה אמריקאית משתמעת ולא רשמית משנת 1975, לפיה כדי להימנע ממלחמת עולם שלישית, עלולה ארצות הברית להימנע מסיוע לבנות בריתה באירופה אם תותקפנה בידי ברית המועצות.

הדוקטרינה הוזכרה לראשונה בכתבי העת וושינגטון פוסט והראלד טריביון הבין-לאומי במאמרים מיום 22 במרץ 1976, בהם צוין כי הדוקטרינה הוצגה על ידי הלמוט זוננפלד, יועץ במחלקת המדינה של ארצות הברית, לפני כינוס של שגרירי ארצות הברית במזרח אירופה וברית המועצות שנערך בדצמבר 1975. בהרצאתו הביע זוננפלד את דעתו שבמהלך הזמן לא תוכל ברית המועצות לשמר את השפעתה במדינות הלוויין שלה, וסכסוכים דוגמת המרד ההונגרי ב-1956 והפלישה הסובייטית לצ'כוסלובקיה בעקבות האביב של פראג ב-1968, עלולים להוביל למלחמת עולם שלישית. דברים אלה התפרשו בעולם, לאחר פרסומם, כנכונות אמריקאית להפקיר ארצות אלה בידי ברית המועצות כדי למנוע מלחמת עולם.

בתגובה הוכחשה קיומה של "דוקטרינת זוננפלד" ונטען שלא זאת הייתה כוונתו של זוננפלד, אלא ניסיון לחזות התרחשויות עתידיות. בארצות מזרח אירופאיות הפרסום גרם לחששות, במיוחד ברומניה, שניהלה מדיניות חוץ עצמאית וחששה מהתערבות סובייטית.

ההתפתחויות הפוליטיות, התפרקות ברית ורשה והתפרקות ברית המועצות, הוכיחו את נכונות תחזיותיו של זוננפלד.

## הערות שוליים

קטגוריה:ארצות הברית: יחסי חוץ
פאוואן קומאר צ'מלינג

**פאוואן קומאר צ'מלינג** (בדוואנגרי: **पवन कुमार चाम्लिङ**; נולד ב־22 בספטמבר 1950) הוא פוליטיקאי הודי שכיהן כראש השרים של סיקים במשך 24 שנים, מדצמבר 1994 עד מאי 2019, דבר שעשה אותו לראש השרים ההודי שכיהן בתקופה הארוכה ביותר. נשיא ומייסד החזית הדמוקרטית של סיקים. כיהן כיו"ר האופוזיציה ב מיוני עד אוגוסט 2019.

## ביוגרפיה
צ'מלינג נולד ב־22 בספטמבר 1950 בממלכת סיקים (כיום בסיקים, הודו). הוא החל את מעורבותו בפעילות פוליטית ב־1973, במהלך המחאות והדרישה לממשל דמוקרטי יותר בממלכת סיקים. ב־1977 הקים כתב עת לספרות בשם "נירמאן", בו שימש כעורך.

ב־1982 נבחר לפניאך (סוג של שלטון מקומי) של ינאגאנג גרם. צ'מלינג התמודד ונבחר בבחירות ל ב־1985. ב־1989 מונה לשר המידע ויחסי ציבור תעשיות ודפוס, עד יוני 1992. במרץ 1993 הקים את החזית הדמוקרטית של סיקים, ובבחירות לאספה המחוקקת של סיקים בנובמבר 1994 זכתה המפלגה ב־17 מתוך 32 מושבי האספה, ובעקבות כך הושבע צ'מלינג ב־12 בדצמבר 1994 כראש השרים של סיקים.

צ'מלינג ומפלגתו זכו בבחירות ב־1999, 2004, 2009, ו־2014. ב־1999 זכתה המפלגה ב־24 מתוך 32 מושבי האספה המחוקקת, ובשתי הבחירות לאחר מכן ב־31 ו־32 מושבים. בבחירות ב־2014 קמה לו אופוזיציה משמעותית, מפלגת סיקים קרנטיקארי מורצ'ה בראשות פרם סינג תמנג, לשעבר חבר במפלגת החזית הדמוקרטית של צ'מלינג, שזכתה ב־10 מתוך 32 המושבים.

בבחירות ב־2019 הובס צ'מלינג בידי תמנג, שמפלגתו זכתה ב־17 מושבים באספה המחוקקת, לעומת 15 לצ'מלינג.

בבחירות לאספה המחוקקת של סיקים ב־2024 הובס צ'מלינג בשני מחוזות הבחירה בהם התמודד.

## חיים אישיים
לצ'מלינג ארבעה בנים וארבע בנות משתי נשים.

## קישורים חיצוניים

## הערות שוליים

קטגוריה:ראשי ממשלות המדינות והטריטוריות של הודו
קטגוריה:סיקים
קטגוריה:הודים שנולדו ב-1950
האספה המחוקקת של פודוצ'רי

**האספה המחוקקת של פודוצ'רי** או **פודוצ'רי וידאהן סבהה** (בטמילית: **புதுச்சேரி சட்டப் பேரவை**; במלאיאלאם: **പുതുച്ചേരി നിയമസഭ**; בטלוגו: **పుదుచ్చేరి శాసనసభ**), היא הפרלמנט המדינתי של טריטוריית האיחוד פודוצ'רי. באספה חברים 30 נציגים, הנבחרים ממחוזות בחירה.

## היסטוריה
באוקטובר 1946 הקימה הרפובליקה הצרפתית הרביעית אספת נבחרים להודו הצרפתית. האספה כללה 44 חברים מכלל מושבות צרפת בהודו, בהם מושבותיה בבנגל.

ב־1954 סיפחה הודו את מושבות צרפת בבנגל, ופונדיצ'רי עברה דה פקטו לידי הודו ב־1 בנובמבר 1954, תחת הסכם מאוקטובר 1954 בין ממשלת הודו וממשלת צרפת. בעקבות כך הוקמה בטריטורייה ב־1955 אספת נבחרים. 

ב־16 באוגוסט 1962 הפכה הטריטורייה באופן רשמי לחלק מהודו. במקביל אישר הפרלמנט ההודי תיקון לחוקת הודו קבע מנגנון להקמת אספות מחוקקות לטריטוריות איחוד, דבר שלא ניתן להן מיצירת המעד ב־1957 עד לאותה העת.

## הרכב
ההרכב הנוכחי של האספה המחוקקת של הריאנה היא האספה המחוקקת ה-15, שנבחרה באפריל 2021. בהרכב שולטת קואליצצית הברית הדמוקרטית הלאומית המזוהה עם מפלגת העם ההודית (6) ובראשות ה־N. R. קונגרס (10) ושישה עצמאים. באופוזיציה נמצאים מפלגות דראווידה מונטרה קזגאם (6) והקונגרס הלאומי ההודי (2).

בעקבות היות פודוצ'רי טריטוריית איחוד ממשלת הודו רשאית למנות עד שלושה חברים באספה, שאינם בעלי משרה רשמית אחרת. בעתירה של ממשלת פונדיצ'רי נגד ממשלת הודו ב־2018 פסק בית המשפט העליון של הודו כי אין חובה להיוועץ בממשלת הטריטורייה לגבי המינויים.

האספה בוחרת את נציג הטריטוריה ברג'יה סבהה.

## קישורים חיצוניים

* 

* 

## הערות שוליים

קטגוריה:פודוצ'רי
פודוצ'רי
סרפד צורב

**סרפד צורב** (שם מדעי: *Urtica urens*) הוא צמח חד-שנתי זקוף שכל חלקיו מכוסים שערות נוקשות וצורבות (לא קוצים) בסוג סרפד ממשפחת הסרפדיים. מין זה נפוץ כמעט בכל מחוזות ישראל מלבד החרמון, דרום הנגב והערבה. תפוצתו העולמית רחבה ומשתרעת באזורים החמים של אירו-אסיה ואף חדרה והתפשטה ליבשת אמריקה, לאוסטרליה ולדרום אפריקה. על ההבחנה בין 4 המנים הגדלים בישראל וסביבתה ראו בערך סרפד.

## מאפיינים
ממוזער|סרפד צורב
סרפד צורב הוא צמח עשבוני, חד-שנתי, חד-ביתי (פרחים זכריים ונקביים על אותה תפרחת), מואבק רוח, פשוט או מסתעף מבסיסו לגבעולים זקופים הנישאים לגובה של 25 עד 50 ולעיתים אף יותר. הוא נושא זיפים או שערות נוקשות, סמורות (לא קוצים) וצורבות, לפעמים הוא כמעט קירח.

השורש הוא שורש שיפודי.

הגבעולים רְבוּעִים (בעלי 4 צלעות), זקופים, פשוטים או מסועפים ובעלי שערות צורבות.

הפטוטרות מוארכות, אורכם בערך כאורך הטרף או קצר יותר. בכל מפרק ישנם 4 לוואים מפורדים, קרומיים, קטנים וקצרים בהרבה מהפטוטרת.

העלים נגדיים, פשוטים ומשוננים, בעלי שערות צורבות, צבעם ירוק בהיר, אורכם מעל 8 ס"מ ורוחבם מעל 4 ס"מ. הטרפים דמוי אזמל רחב עד דמוי ביצה, ובעלי שינון חד (השיניים חדות), בסיסם כמעט דמוי לב או מתחדד. השיניים בקודקוד העלה שווים זה לזה (בשונה מסרפד החולה שקודקוד העלה שלו מסתיים בשן צרה שאורכה גדול פי 3 או יותר משאר שיני העלה).

התפרחות חיקיות, מסוג אשכול (תפרחת בלתי מסוימת), דמויות שיבולת (הפרחים יושבים, הפרחים הצעירים נמצאים בראש השיבולת), אורכן 1.5 עד 2 ס"מ, והן קצרות מהפטוטרות שמחיקן הן יוצאות. התפרחות דו-מיניות, כלומר הן נושאות גם פרחים זכרים וגם פרחים נקביים, לרוב, מעט פרחים זכריים והרבה פרחים נקביים.

הפרחים חד-מיניים, ללא חפים, עם עטיף ירוק בן 4 עלי עטיף.

הפרחים הזכריים בעלי 4 אבקנים, שערוכים מול עלי עטיף שווים ועם שריד של שחלה מנוונת שהתפתחותה ראשונית. במרכז הפרח הסגור (בפקעית) מצויים 4 אבקנים כפופים כקפיץ סלילי, ובמגע קל הם מתיישרים בפתאומיות, מאבקיהם מתפוצצים, והם מפזרים עננה של אבקה לעבר הפרחים הנקביים.

הפרחים הנקביים כמעט יושבים, עם 4 עלי עטיף, מהם 2 חיצוניים קטנים בהרבה מהפנימיים. השחלה אחת ובעלת צלקת יושבת (ללא עמוד שחלה).

הפרי הוא אגוזית פחוסה במקצת, מוארכת, גודלה 1.5 עד 2 מ"מ, והיא כלואה בתוך עטיף משתייר ושעיר.

העלווה מצויה מתחילת נובמבר ועד סוף אפריל. הפריחה מסוף נובמבר עד תחילת אוגוסט. פרי ירוק מצוי מאמצע דצמבר, פרי בהפצת הזרעים מצוי עד אמצע ספטמבר.

## תפוצה ובית גדול
טיפוס תפוצתו של סרפד צורב היא ים-תיכונית ואירו סיבירי עם חדירה לאזורים אירנו-טורני. תפוצתו העולמית הטבעית רחבה ומשתרעת באזורים החמים של אירו-אסיה ומשם היא התפשטה ליבשת אמריקה, לאוסטרליה ודרום אפריקה. הצמח גדל בבתי גידול עשירים בחומר אורגני (עשירים בחנקן) בריכוזי אשפה, בחורבות, ובחצרות בתים מוזנחות, בצל עצים, בשדות מושקים, במטעים ובפרדסים נטושים ובמרבצי צאן ובקר. מין זה גדל בעיקר בקרבת האדם, אך גם בבתי גידול טבעיים.

## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:סרפדיים
ג'יימס סלייף

**ג'יימס (ג'ים) סלייף** (באנגלית: **James C. Slife**; נולד ב-1967) הוא קצין בדרגת גנרל, כיהן כסגן מפקד חיל האוויר של ארצות הברית.

## ביוגרפיה
סליף התגייס בשנת 1990 לחיל האוויר של ארצות הברית והוכשר כטייס מסוקים. תחילה שירת כמדריך טיסה על מסוקי יואי (Huey), ובהמשך עבר הסבה למסוקי סיקורסקי MH-53 והצטרף לטייסת המבצעים המיוחדים ה-20.

בשנת 2002 מונה לקצין המבצעים של הטייסת, ובמקביל שימש כמפקד השלוחה הקדמית של הטייסת במפרץ הפרסי. ביוני 2004 מונה למפקד טייסת המבצעים המיוחדים ה-21, המוצבת באנגליה, ולאחר מכן שימש כסגן מפקד להק המבצעים המיוחדים 352. בהמשך דרכו מילא תפקידי מטה במחלקת ההגנה של ארצות הברית.

במרץ 2010 מונה למפקד להק המבצעים המיוחדים ה-27 ובמהלך שירותו הוצב באפגניסטן. ביוני 2011 מונה למפקד כנף מבצעים מיוחדים ה-1. ביולי 2013 מונה לעוזרו של מפקד פיקוד המבצעים המיוחדים של חיל האוויר ולאחר מכן שירת במטה פיקוד מרכז של ארצות הברית. באוגוסט 2015 מונה לראש מטה פיקוד כוחות ארצות הברית בקוריאה. ביוני 2017 מונה לראש מטה פיקוד המבצעים המיוחדים של חיל האוויר וביולי 2018 לסגן מפקד פיקוד המבצעים המיוחדים של ארצות הברית בדרגת לוטננט גנרל. ביוני 2019 מונה למפקד פיקוד המבצעים המיוחדים של חיל האוויר ובדצמבר 2022 מונה לראש אגף מבצעים במטה חיל האוויר.

בדצמבר 2023 הועלה לדרגת גנרל מונה לסגן מפקד חיל האוויר על ידי הנשיא ג'ו ביידן ומזכיר ההגנה לויד אוסטין. ב-21 בפברואר 2025 הודח מתפקידו על ידי הנשיא דונלד טראמפ ומזכיר ההגנה פיט הגסת'.

לאורך שירותו צבר כ-3,100 שעות טיסה.

סלייף בעל תואר ראשון בהנדסת אווירונאוטיקה מאוניברסיטת אובורן, תואר שני באווירונאוטיקה מאוניברסיטת אמברי רידל, תואר שני בניהול מאוניברסיטת ג'ורג' וושינגטון. הוא בוגר המכללה לפיקוד ומטה של חיל האוויר, מכללת המלחמה של חיל האוויר והקולג' לכוחות משולבים ב.

## קישורים חיצוניים

*ביוגרפיה באתר חיל האוויר של ארצות הברית

## הערות שוליים

קטגוריה:גנרלים בחיל האוויר של ארצות הברית
קטגוריה:מעוטרי מדליית השירות המצוין של חיל האוויר
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:בוגרי אוניברסיטת אובורן
קטגוריה:בוגרי אוניברסיטת אמברי-ריידל
קטגוריה:בוגרי אוניברסיטת ג'ורג' וושינגטון
קטגוריה:אמריקאים שנולדו ב-1967
אייזיאה פאצ׳קו

**אייזיאה "פופ" פאצ'קו** (באנגלית: **Isiah Pacheco**; נולד ב-2 במרץ 1999) הוא שחקן פוטבול אמריקאי המשחק בעמדת הראנינג בק בקבוצת קנזס סיטי צ'יפס. הוא שיחק באוניברסיטת רוטגרס ונבחר על ידי הצ'יפס בסיבוב השביעי בדראפט 2022 של ה-NFL. שתי עונותיו הראשונות זכה עם קבוצתו בסופרבול LVII ובסופרבול LVIII.

## ביוגרפיה
פאצ'קו נולד בווינלנד, ניו ג'רזי. הוא הצעיר מבין חמישה אחים, וממוצא פורטו ריקני מצד אביו. שיחק פוטבול בתיכון ווינלנד ששם גם למד והוביל את קבוצתו לזכייה בגמר חג ההודיה הקלאסי.

בשנת 2018 שיחק פוטבול עבור אוניברסיטת רוטגרס.

ובשנת 2022 נבחר על ידי קנזס סיטי צ'יפס בדראפט ה-NFL.

## קישורים חיצוניים

קטגוריה:שחקני קנזס סיטי צ'יפס
קטגוריה:אמריקאים שנולדו ב-1999
תקן ביקורת 580

**תקן ביקורת 580 – הצהרות בכתב לרואה החשבון המבקר** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר הצהרות בכתב שרואה החשבון מקבל כחלק מעבודת הביקורת שלו והשימוש בהן כראיות ביקורת. התקן עוסק במי צריך לספק הצהרות בכתב לרואה חשבון המבקר, באילו נושאים, מבנה ההצהרה ותאריכה והתייחסות לאותן הצהרות כחלק מעבודת הביקורת על הדו"ח הכספי של הגוף המבוקר. כמו כן, התקן מפרט באילו מקרים יש צורך או מומלץ לקבל הצהרות בכתב.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 121 (שפורסם בשנת 2017) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 580 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
* תקן ביקורת 580 באתר לשכת רואי חשבון
* תקן ביקורת 121 באתר לשכת רואי החשבון
*תקן ISA 580, באתר של הפדרציה הבינלאומית של רואי החשבון

קטגוריה:תקני ביקורת בחשבונאות
סטיבן קוהלר

**סטיבן "ווב" קוהלר** (באנגלית: **Stephen T. "Web" Koehler**; נולד ב-15 באפריל 1964) הוא קצין בדרגת אדמירל המכהן כמפקד צי האוקיינוס השקט של ארצות הברית.

## ביוגרפיה
קוהלר סיים ב-1989 תואר ראשון בפיזיקה מאוניברסיטת קולורדו בולדר והתגייס לצי ארצות הברית בו עבר קורס טיס. שירת כטייס F-14 טומקט ו-F/A-18 סופר הורנט ופיקד על טייסת 143. שימש סגן מפקד נושאת המטוסים קרל וינסון (CVN-70), פיקד על אוניית הסער האמפיבית בטאן (LHD-5) (2010-2011), פיקד על נושאת המטוסים דווייט אייזנהאואר (CVN-69) (2013-2015) ועל קבוצת התקיפה התשיעית (2017–2018). כמו כן שירת כמפקד תחום האימונים של פיקוד כוחות הצי, קצין האג"ם של פיקוד האינדו-פסיפי (2018-2020), סגן מפקד צי האוקיינוס השקט של ארצות הברית (2020-2021). ביוני 2021 מונה למפקד הצי השלישי של ארצות הברית וביולי 2022 מונה לראש אגף המבצעים במטות המשולבים. באפריל 2024 מונה למפקד צי האוקיינוס השקט של ארצות הברית.

במהלך שירותו השתתף במלחמת המפרץ, במבצע אכיפת האזורים האסורים לטיסה בעיראק, במלחמת עיראק, מבצע נחישות טבועה, במבצע כוח מכוון בבוסניה והרצגובינה, במאמצי הסיוע ההומניטריים בעקבות רעידת האדמה בהאיטי (2010), בכוח לוחמה משולב בקרן אפריקה ותקיפה הצבאית הבין-לאומית בלוב (2011).

הוא צבר מעל 3,900 שעות טיסה כולל 600 נחיתות על נושאות מטוסים.

קוהלר בעל תואר שני בביטחון לאומי ממכללת המלחמה של הצי והוא בוגר הקולג' לכוחות משולבים של האוניברסיטה לביטחון לאומי.

## קישורים חיצוניים

* ביוגרפיה באתר הצי

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מפקדי הצי השלישי של ארצות הברית
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:מפקדי צי האוקיינוס השקט של ארצות הברית
קטגוריה:מלחמת המפרץ: אישים
קטגוריה:בוגרי אוניברסיטת קולורדו בולדר
קטגוריה:בוגרי מכללת המלחמה של הצי
קטגוריה:בוגרי האוניברסיטה לביטחון לאומי
קטגוריה:אמריקאים שנולדו ב-1964
נחל שללגון

**נחל שללגון** הוא נחל אכזב בהרי אילת שבדרום הנגב. אורכו כשלושה קילומטרים.

## תוואי הנחל
מוצא הנחל ממוקם בגובה של כ־700 מטרים מעל פני הים, כשלושה קילומטרים מצפון־מזרח לקניון האדום (גיא שני) וכ־5.3 קילומטרים מזרחית לגבול ישראל–מצרים. כיוון הזרימה הכללי שלו הוא לדרום־מזרח. שפך הנחל לנחל רחם ממוקם בגובה של כ־360 מטרים מעל פני הים, כשלושה קילומטרים צפונית לעמודי עמרם.

שללגון
שללגון
נחל אודים

**נחל אודים** הוא נחל קצר במישור החוף, מדרום־מזרח לנתניה. אורכו כ־2.15 קילומטרים.

## תוואי הנחל
מוצא הנחל ממוקם בגובה של כעשרה מטרים מעל פני הים בצמוד ממערב לכביש 553, בין העיר נתניה מצפון, המושבים כפר נטר ובית יהושע ממזרח, תחנת הרכבת בית יהושע מדרום ומושב אודים ממערב. הוא זורם לדרום־מערב בין מושב אודים לכביש 553. הנחל נשפך לנחל פולג בגובה של חמישה מטרים מעל פני הים בתחומי שמורת שער פולג.

אודים
קטגוריה:השרון: גאוגרפיה
קטגוריה:אודים
אלברט אלקלעי

**אלברט אלקלעי** (באנגלית: **Albert Alcalay**;  17 באוגוסט 1917 – 29 במרץ 2008) היה אמן מופשט אמריקאי, הידוע גם כאמן אקספרסיוניזם מופשט.

## קורות חיים
אלברט אלקלעי נולד בפריז בשנת 1917, בנם של סמואל ולפה אלקלעי, שניהם נולדו בסרביה. ערב פרוץ מלחמת העולם הראשונה הועבר אביו הבנקאי מבלגרד לפריז, וכשהמלחמה הסתיימה חזרה המשפחה לבלגרד. שם, בזמן שלמד בבית ספר תיכון, אלברט הצעיר למד אמנות. באותה תקופה החל ללמוד אדריכלות. כשהחלה מלחמת העולם השנייה, הוא הצטרף לצבא היוגוסלבי.

לא עבר זמן רב עד שיוגוסלביה נכנעה והוא הפך לשבוי מלחמה ונכלא במחנה המעצר פרמונטי. לאחר סיום המלחמה, הוא התיישב ברומא, שם החל לצייר. בשנת 1951, הוא ואשתו ורה עברו לארצות הברית. הוא הציג את התערוכה האישית הראשונה שלו בגלריה סווצוף בשנת 1952. בשנת 1959, הוא היה עמית בגוגנהיים. הוא לימד באוניברסיטת הרווארד, מ-1960 עד 1982. עבודתו של אלקלעי נמצאת בין היתר באוספים הקבועים של המוזיאון לאמנות מודרנית בניו יורק, מוזיאון פוג לאמנות בקיימברידג', המוזיאון לאמנות מודרנית ברומא, קולבי קולג', סימונס קולג', סמית' קולג' ואוניברסיטת מסצ'וסטס.

סיפור הבריחה של אלקלעי מהנאצים הגרמנים והפשיסטים האיטלקים, התפתחותו כצייר, ההגירה לארצות הברית שם הפך לאחד ממייסדי המחלקה ללימודי חזותיים וסביבה (VES) של הרווארד, והמאבק שלו להישאר יצירתי למרות בעיות בריאות קשות, מסופר בסרט, "Albert Alcalay: Self Portraits", שהוקרן בבכורה בינואר 2004 בארכיון הסרטים של הרווארד. ניתן לצפות בסרט בוימו.

## קישורים חיצוניים
* ביוגרפיה
* ריאיון עם הצייר

## הערות שוליים

קטגוריה:מהגרים מצרפת לארצות הברית
קטגוריה:ציירים יהודים אמריקאים
קטגוריה:אמנים יהודים אמריקאים
קטגוריה:סגל אוניברסיטת הרווארד
קטגוריה:אמריקאים שנולדו ב-1917
קטגוריה:אמריקאים שנפטרו ב-2008
נבחרת יפן בכדורסל נשים

**נבחרת יפן בכדורסל נשים** (ביפנית: **女子バスケットボール日本代表**) היא נבחרת כדורסל הנשים של יפן המנוהלת על ידי איגוד הכדורסל של יפן . 

הנבחרת נחשבת לאחת הטובות באסיה, יחד עם  ו. הנבחרת העפילה לטורניר האולימפי חמש פעמים (ואף זכתה במדליית כסף במשחקים הביתיים בטוקיו 2020), שיחקה 14 פעמים בגביע העולם בכדורסל נשים (סיימה במקום השני ב-1975) והשתתפה כמעט בכל תחרויות גביעי אסיה (29 מתוך 30, זכתה בשש מדליות זהב, שמונה כסף ו-12 ארד).

## מאזן תחרותי
### המשחקים האולימפיים
* 1976 - מקום 5
* 1996 - מקום 7
* 2004 - מקום 10
* 2016 - מקום 8
* 2020 -  מקום שני
* 2024 - מקום 12

### גביע העולם
* 1964 - מקום 9
* 1967 - מקום 5
* 1971 - מקום 5
* 1975 -  מקום שני
* 1979 - מקום 6
* 1983 - מקום 12
* 1990 - מקום 12
* 1994 - מקום 12
* 1998 - מקום 9
* 2002 - מקום 13
* 2010 - מקום 10
* 2014 - מקום 14
* 2018 - מקום 9
* 2022 - מקום 9

### גביע אסיה
*  **זהב** (6): 1970, 2013, 2015, 2017, 2019, 2021
*  **כסף** (9): 1965, 1968, 1974, 1997, 1999, 2001, 2004, 2023, 2025
*  **ארד** (12): 1976, 1978, 1980, 1982, 1984, 1990, 1992, 1994, 1995, 2007, 2009, 2011

### [[משחקי אסיה]]
*  **זהב** (2): 1974, 1998
*  **כסף** (1): 1994
*  **ארד** (7): 1978, 1982, 1986, 2006, 2010, 2014, 2018

## קישורים חיצוניים

*פרופיל, באתר פיב"א
*יפן, בארכיון פיב"א

## הערות שוליים

יפן
קטגוריה:יפן: כדורסל
כדורסל נשים
ביום ובלילה

"**ביום ובלילה**" הוא שיר שנכתב על ידי דני סנדרסון ומליסה קונל. השיר הולחן על סנדרסון והופיע באלבומה של להקת כוורת באלבומה הראשון סיפורי פוגי.

## רקע לכתיבת השיר
השיר נכתב על בסיס שיר בשם "The Cold Shoulder" שנכתב על ידי סנדרסון כשהיה בן 15 ומליסה קונל ידידתו. השיר בוצע לראשונה על ידי להקתם של סנדרסון וקונל, בשם "הקטקומבות", אותה הם הקימו יחדיו כשלמד בתיכון בארצות הברית. השיר נכלל באלבומם של כוורת, סיפורי פוגי שיצא בשנת 1973.

## השיר במצעדים
השיר צעד במצעדי הפזמונים השבועיים של הגל הקל בתחילת ספטמבר 1973 וצעד בין שבועיים לשלושה שבועות. הוא הגיע בשיאו למקום ה־18.

## גרסאות כיסוי
ב-2013 הוקלט השיר מחדש על ידי להקת מרסדס בנד במסגרת פרויקט מחווה לאלבום סיפורי פוגי לרגל 40 שנים ליציאתו.

## קישורים חיצוניים
* 

## הערות שוליים

קטגוריה:סינגלים מ-1973
קטגוריה:שירי כוורת
קטגוריה:שירים בעברית
קטגוריה:שירים שנכתבו בגיל הנעורים
קטגוריה:שירים שהולחנו על ידי דני סנדרסון
קטגוריה:שירים שהולחנו בגיל הנעורים
קטגוריה:שירים על לילות
דייוויד אולדריך

**דייוויד אולדריך**  (באנגלית: **David Aldrich**; 4 בנובמבר 1907 - 13 בספטמבר 2002) היה צייר ואדריכל אמריקאי מרוד איילנד. הנופים והנופים העירוניים שצייר לא צוירו בריאליזם אלא בחופש וספונטניות בניסיון ללכוד את מהות האווירה.

## ראשית חייו
נולד לג'ון גלדינג אלדריך ומרגרט פוטנם קלדר. אהבתו של אולדריך לאמנות החלה בבית הוריו בפרובידנס, רוד איילנד, שם גם ציירו הוריו והשפיעו על הקמת מועדון האמנות של פרובידנס. המשפחה לקחה לעיתים קרובות חופשות ציור בגלוסטר, רוד איילנד וליטל קומפטון, רוד איילנד, שם ציירו עם חבריהם הטובים, בני הזוג בורלי. מאוחר יותר נסעו בני הזוג אולדריך לאירופה ולאיים הקריביים, וניצלו כל הזדמנות לעצור בצד הדרך כדי לצייר כשהם נתקלים בנוף מעורר השראה.

הוא למד וסיים את בית הספר גורדון, בית הספר מוזס בראון.  ולאחר מכן המשיך לקולג' באוניברסיטת בראון, סיים את לימודיו ב-1929 עם תואר ראשון בפילוסופיה ותואר שני לאדריכלות תכנון ושימור בקולומביה, וסיים את לימודיו ב-1933 עם תואר שני באדריכלות. במהלך מלחמת העולם השנייה שירת בחיל האוויר בצפון אפריקה ובאיראן, תוך שימוש בהכשרתו האדריכלית.

## יצירה
ממוזער|267x267 פיקסלים|נוף, 1961
הקריירה האמנותית של אולדריך החלה כאדריכל בניו יורק, ניו יורק ב-1933 עם דודו, צ'סטר הולמס אולדריך, בדלאנו אנד אולדריך. לאחר שהותו בניו יורק, הוא בילה שנתיים בוושינגטון במשרד האוצר האמריקאי. בשנת 1937 הוא הפך לשותף במשרד האדריכלים של קנט אנד אולדריך בפרובידנס. מאוחר יותר הוא פתח משרד אדריכלים פרטי והפך למתכנן הערים הראשי של העיר.

הוא שמר את העניין שלו בציור בצבעי מים לאורך חייו. הוא למד בבית הספר אוהרה, סדנת פוזיטנו, בית הספר לעיצוב ברוד איילנד והשתתף מדי שבוע בשיעורי ציור דמויות במועדון האמנות של פרובידנס, שם היה חבר כל חייו. בשנות ה-60 הוא היה הבעלים והמנהל של Art Unlimited, גלריה ברחוב תאייר בפרובידנס, רוד איילנד שהציגה אמנות עכשווית של אמנים כמו הייזל בלבו, לורנס קופרמן ובאבורו סדווקר.

אלדריך הציג מספר רב של תערוכות יחיד, בעיקר במועדון האמנות של פרובידנס, אגודת צבעי המים של רוד איילנד ובגלריה במתחם בליטל קומפטון, רוד איילנד. הוא גם הציג בתערוכות קבוצתיות רבות באותן גלריות, כמו גם במוזיאון בית הספר לעיצוב ברוד איילנד, פסטיבל האמנויות של רוד איילנד, מוזיאון דקורדובה, גלריית וירג'יניה לינץ', גלריית וילר ואחרים. עבודתו זכתה בפרסים רבים ומיוצגת באוספים פרטיים וארגוניים רבים. ציור צבעי מים שעשה בקמפוס של בית הספר גורדון עדיין מפאר את התעודות של בית הספר.

עד מותו הוא התמסר כולו לציור.

כפי שכתב אחד המבקרים: "השקפתו תמיד רעננה ובלתי מעורפלת, המכחול שלו מיומן, משיכותיו מהירות והצבעים שקופים ולא בוציים - הנייר עושה לעיתים קרובות את רוב העבודה... מעין קיצור אמנותי שיכול להפוך צבעי מים למרגשים באמת ." אולדריך אמר שעבודתו הייתה "ביטוי למהות הרגשות שלי כלפי הנושא בצבע, בקו ובמרחב".

## הערות שוליים

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:ציירים אמריקאים
קטגוריה:בוגרי אוניברסיטת בראון
קטגוריה:אמריקאים שנולדו ב-1907
קטגוריה:אמריקאים שנפטרו ב-2002
בראטהרינג

[ממוזער|300px| ארוחת צהריים מסורתית ופשוטה ב[המבורג: בראטהרינג עם תפוחי אדמה מטוגנים]]
**בְּרַאטהֶרִינְג** (בגרמנית: **Brathering**; שפירושו "הרינג מטוגן") הוא מאכל גרמני פשוט ומסורתי של הרינג מטוגן שנטבל במרינדה. הוא אופייני למטבח בצפון גרמניה ובחלקים הצפוניים של הולנד, לארוחת צהריים או כחטיף בדוכני מזון מהיר או במסעדות איסוף עצמי.

## הכנה
[ממוזער| שתי פחיות של בראטהרינג כפי שנמכרות ב[מרכולים גרמניים]]
בדרך כלל, הרינג "ירוק" (כלומר, טרי) שהראשים והקרביים הורחקו, נטבל הפירורי לחם או רק בקמח, ואז מטוגן, ולבסוף מוחמץ במרינדה של חומץ לבן ומים רותחים לזמן קצר, בצל, מלח, תבלינים כמו פלפל, עלי דפנה, זרעי חרדל, ומעט סוכר. העצמות הדקות של ההרינג הירוק מומסות חלקית במרינדה, כך שהן כמעט ולא מפריעות לאכילה.

בקירור, הרינג מטוגן עשוי להישמר עד שבועיים. הבראטהרינג זמין בגרמניה גם כמוצר מסחרי בקופסאות שימורים.

## מנות אופייניות
בראטהרינג עצמו כבוש ומטוגן היטב וקר, מוגש יחד עם תפוחי אדמה מטוגנים חמים (Bratkartoffeln) או סלט תפוחי אדמה קר (Kartoffelsalat).

לפעמים, פראטהרינג מוצע גם כחלק מכריכי דגים (Fischbrötchen).

## במסורת
* מרטין לותר הצהיר פעם שבראטהרינג מוגש עם אפונה ירוקה מבושלת וחרדל (שילוב לא ידוע בימינו) הוא אחד המאכלים האהובים עליו.

## ספרות
* Koios, Eloi Rylan (2011): בראטהרינג. רשימה של מנות דג נא, דגים (מזון) ופירות ים. TRACT. .
* הארגון לשיתוף פעולה ופיתוח כלכלי (2009) מילון רב לשוני של דגים ומוצרי דגים עמוד 147, ג'ון ווילי ובניו.ISBN  .
## קישורים חיצוניים

## הערות שוליים

קטגוריה:המטבח הגרמני
קטגוריה:דגים
ארטיום וסיולי

**ארטיום וסיולי** בשמו האמיתי - **ניקולאי איוואנוביץ' קוצ'ורוב**, (ברוסית:**Артём Весёлый**,   17 בספטמבר 1899  - 8 באפריל 1938) היה סופר ומשורר רוסי סובייטי.

## קורות חייו
ארטיום וסיולי נולד ב-1899 במשפחת פועלים ענייה ועבד בעצמו כפועל מגיל ארבה-עשרה. 
במלחמת האזרחים הרוסית הצטרף לצבא האדום  ופעל במסגרת הבולשת הסובייטית צ'קה.
בשנות ה-1920 המוקדמות למד וסיולי לזמן מה במכון לספרות של האוניברסיטה הממלכתית של מוסקבה, אולם לא סיים את לימודיו. 
הוא חבר לקבוצת הסופרים המכונה "פרוואל"  וב-1929  התקבל לשורות "האיגוד הכל-רוסי של הסופרים הפרולטרים". 
וסיולי נודע כאחד הראשונים שתיאר את מלחמת האזרחים הרוסית, כשהוא נחשב לנציג של האסכולה  ה"קישוטית" של בוריס פילניאק.יצירתו החשובה ביותר היא רומן על מלחמת האזרחים ,"שטופים בדם" (1932-1924).  
הוא כתב גם רומן היסטורי על ירמק וכיבושיו בסיביר.
בשנות ה-1930 המאוחרות נחשב וסיולי לתומך ב"אופוזיציה המאוחדת" ונפל קרבן לטרור הגדול. בדו"ח שכתב לסטלין ניקולאי יז'וב טען שלווסיולי יש "רגשות טרוריסטיים" כלפי המנהיגות הסובייטית.
וסיוליו נעצר באוקטובר 1937 ובאפריל 1938 הוצא להורג במוסקבה באשמת מעורבות כביכול בפעילויות של "ארגון טרור אנטי-מהפכני" טרוצקיסטי. 
אשתו ושלוש בנותיו נידונו למאסר. 
ארטיום וסיולי ומשפחתו הוכרזו כחפים מפשע ושמם טוהר על ידי השלטון הסובייטי ב-1956, שלוש שנים אחרי מותו של סטלין,

## מבחר יצירות
*Разрыв-трава    1919  - (עשב הקסמים) ("רסקובניק")  מחזה.
*1921 -  Мы **אנחנו**  - מחזה  
Реки огненные -  1924**   (נהרות של אש) -  סיפור   
*Страна родная-  1926   (ארץ מולדת) - רומן
*Россия, кровью умытая 1924  (רוסיה השטופה בדם)  רומן (הוצאה מושלמת — 1932).
*Гуляй Волга. 1932.
*1958 - מבחר יצירות —  .
*1979 - Россия, кровью умытая.
*1983 - מבחר פורזה 
*1980 - Россия, кровью умытая - ב 200,000 עותקים 
הוצאות נוספות ב-1990, 1987

## קישורים חיצוניים

*אנציקלופדיה האיטלקית טרקאני

## הערות שוליים

קטגוריה:סופרים רוסים
קטגוריה:משוררים רוסים
קטגוריה:סופרים סובייטים
קטגוריה:משוררים סובייטים
קטגוריה:קומוניסטים רוסים
קטגוריה:קורבנות הטיהורים הגדולים
קטגוריה:אישים שהוצאו להורג
קראיקל (מחוז)

**מחוז קראיקל** (בצרפתית: **District de Karikal**) הוא אחד מארבעת המחוזות בטריטוריית האיחוד פודוצ'רי בהודו.

## אטימולוגיה
מקור המילה קראיקל אינו ברור. העיתון הקיסרי של הודו הבריטית פירש אותו כ"מעבר דגים". לשתי המילים 'קראי' ו'קאל' יש מספר משמעויות, מהן המקובלות יותר הן 'תערובת סיד' ו'תעלה' בהתאמה. מכאן הוצע כי משמעות השם עשויה להיות תעלה הבנויה מתערובת סיד, אולם לא ניכר זכר לתעלה כזו.

## גאוגרפיה
שטחו של מחוז קראיקל הוא 160 קילמוטרים רבועים.

קראיקל היא מובלעת חוף קטנה של טריטוריה אשר הייתה בעבר חלק מהודו הצרפתית. יחד עם המובלעות הצרפתיות האחרות פונדיצ'רי, יאנם ומאהה, קאריקל מהווה את טריטוריית האיחוד פודוצ'רי. גבולותיו היבשתיים של מחוז קראיקל משתייכים לטמיל נאדו, ובמזרח הוא גובל במפרץ בנגל.

## דמוגרפיה
ב־1859 היו במושבה הצרפתית של קראיקל 59,872 איש, וב־1948 היו במושבה 40,541 נפש.

לפי מפקד האוכלוסין ההודי מ־2011 במחוז קראיקל יש אוכלוסייה של 200,222, דבר המעמיד את המחוז במקום ה־589 בהודו (מתוך 640). שיעור האוריינות עמד על 87.83%.

טמילית היא השפה העיקרית המדוברת במחוז, וטמילים הם הקבוצה האתנית העיקרית במחוז.

מבחינה דתית, הינדואים מהווים 75.41% מהאוכלוסייה, ואחריהם נוצרים 10.70%, מוסלמים 6.46% ואחרים 0.12%.

## קישורים חיצוניים

## הערות שוליים

קטגוריה:פודוצ'רי
קטגוריה:מושבות צרפתיות לשעבר
קטגוריה:אסיה: מובלעות
קטגוריה:הודו הצרפתית